132 
Podicipes griseigena (Bodd) var. major Temm. & Schl. 
Graastrubet Lappedykker. 
Af denne ligeledes kun faa Gange i det sydligste Grønland 
trufne Art sendte Edwards et Skind i Parringsdragt af en Fugl, 
skudt i Arsukfjord i Sommeren 1899. Som de nedenfor anførte 
Maal vise, tilhørte Fuglen den amerikanske Race, hvortil ogsaa de 
andre i Grønland trufne have hørt, og som ikke er saa lidt større 
end den europæiske Form. 
Næbryg 547m, Vinge 200rm, Løb 66T", Ydertaa 837", 
Charadrius pluvialis L. typicus. 
Hjejle. 
Skindet af en gammel Fugl i slidt Sommerdragt, skudt ved 
Narssalik (ca. 7 Mil Nord for Arsuk), blev nedsendt i 1901. 
Af Hjejlens typiske, europæiske Form er tidligere truffet nogle, 
saavel i Syd- som i Nordgrønland. 
Numenius phæopus L. 
Lille Spove. 
Edwards og Lindhard saa 22. Maj 1899 paa en lille Ø 
ved Mundingen af Arsukfjord en Spove, antagelig af denne Art, 
som løb fløjtende omkring i næppe 20 Skridts Afstand og næsten 
ikke var til at drive bort; de søgte efter Reden, men fandt den 
ikke; dog er der vel al Sandsynlighed for, at Fuglen har ynglet 
der, thi den plejer at være meget sky. 
Blandt de Arter, der jævnlig træffes i Grønland, men ikke 
sikkert vides at yngle der, er den Lille Spove, der er en europæisk- 
asiatisk Art, en af de hyppigst forekommende. 
Phalaropus hyperboreus L. 
Odinshane. 
Ved Ivigtut er denne i Vestgrønland ellers almindelige Fugl 
ikke hyppig, ses mest i Træktiderne; i de sidste Aar har jeg faaet 
4 Skind derfra, et af en gammel Fugl, skudt 5. Juni 1899 ud af 
en Flok paa 8 (efter Meddelelse af Lindhard), to af unge Fugle, 
